టూరిస్ట్ ఫ్యామిలీ

టూరిస్ట్ ఫ్యామిలీ 2025లో తమిళంలో విడుదలైన ఫ్యామిలీ, కామెడీ, ఎమోష‌న‌ల్ డ్రామా సినిమా. మిలియన్ డాలర్ స్టూడియోస్, ఎంఆర్‌పి ఎంట‌ర్‌టైన్‌మెంట్ బ్యాన‌ర్స్‌పై 	
నజెరత్ పసిలియన్, మగేష్ రాజ్ పసిలియన్, యువరాజ్ గణేషన్ నిర్మించిన ఈ సినిమాకు అభిషన్ జీవింత్ తొలిసారి దర్శకత్వం వహించాడు. ఎం. శశికుమార్, సిమ్రాన్, మిథున్ జై శంకర్, కమలేష్ ప్రధాన పాత్రల్లో నటించిన ఈ సినిమా ఏప్రిల్ 29న తమిళనాడులో విడుద‌లై రూ.8 కోట్ల వ్య‌యంతో నిర్మించిన ఈ సినిమా ప్ర‌పంచ వ్యాప్త‌గా రూ.80 కోట్ల‌కు పైగా వసూళ్లను రాబట్టి  జూన్‌ 2 నుండి జియో హాట్‌స్టార్ ఓటీటీతో పాటు సింపుల్ సౌత్ ఓటీటీల్లో త‌మిళంతో పాటు తెలుగు ఇత‌ర భాష‌ల్లో స్ట్రీమింగ్ ప్రారంభమైంది.

టూరిస్ట్ ఫ్యామిలీ సినిమా చూసి నటులు ర‌జ‌నీకాంత్‌, శివ‌కార్తికేయ‌న్, సూర్య, దర్శకుడు ఎస్.ఎస్. రాజమౌళి చిత్రబృందని అభినందించారు.
క‌థ
శ్రీలంకలో నెలకొన్న ఆర్థిక సంక్షోభం కారణంగా ధరమ్ దాస్ (శశికుమార్), వాసంతి (సిమ్రాన్) తమ పిల్లలతో కలిసి తమ స్వస్థలాన్ని విడిచిపెట్టి భారతదేశానికి శరణార్థులుగా వస్తారు. అనంతరం వారు చెన్నైలో కొత్త జీవితాన్ని ప్రారంభించడానికి ప్రయత్నిస్తారు. కానీ వాళ్లు ఎవరు అనేది చెప్పకుండా దాచిపెట్టాల్సి వస్తుంది. అలా దాచిపెడుతూ ఉండగా అనుకోకుండా రామేశ్వ‌రం ద‌గ్గ‌ర ఒక బాంబ్ బ్లాస్ట్ సంఘ‌ట‌న జ‌రుగుతుంది. ఈ ఘ‌ట‌న‌పై పోలీసులు దర్యాప్తు చేయడం మొదలుపెడతారు. అయితే ఈ కేసుకి వీరికి సంబంధంమేంటి? శ్రీలంక నుంచి వ‌చ్చిన ఈ కుటుంబానికి ఎదురైన స‌మ‌స్య‌లేమిటి? వాటి నుండి ఎలా బయటపడ్డారు? అనేదే మిగతా సినిమా కథ.
నటీనటులు
 ఎం. శశికుమార్
 సిమ్రాన్
 మిథున్ జై శంకర్
 యోగి బాబు
 కమలేష్ జగన్
 ఎం.ఎస్. భాస్కర్
 రామ్‌కుమార్ ప్రసన్న
 రమేష్ తిలక్
 అభిషన్ జీవింత్ - మద్యానికి బానిసైన యువకుడిగా 
 భగవతి పెరుమాళ్
 ఎలాంగో కుమారవేల్
 శ్రీజ రవి
 సౌందర్య శరవణన్
 యోగలక్ష్మి
 పోర్కోడి సెంథిల్ - మద్యపానానికి బానిసైన యువకుడి తల్లి కవిత 
 సుదర్శన్ గాంధీ
మూలాలు

బయటి లింకులు